རྒྱ་རིགས་གཅེན་གཅུང་ཚང་མས་མཁྱེན་གསལ་ལྟར་བོད་ཀྱི་གཟི་རྩ་སྡེ་དགུ་ནི་ཧ་ཅང་གི་མཛེས་སྡུག་ལྡན་པའི་ས་ཁུལ་ཞིག་ཡིན།འོན་ཀྱང་གཟི་རྩ་སྡེ་དགུ་ནི་བོད་པ་ཚོས་རང་གི་ཚེ་སྲོག་ལ་བརྟེན་ནས་སྲུང་སྐྱོབ་བྱས་པ་ཞིག་ཡིན་པ་ཤེས་མཁན་ཧ་ཅང་ཉུང་ཉུང་རེད།གལ་སྲིད་བོད་མི་ཚོའི་རང་སྲོག་བློས་གཏོང་གི་སྙིང་སྟོབས་མེད་ན།དེང་སང་གི་གཟི་རྩ་སྡེ་དགུ་ཡོང་ཐབས་མེད།གུས་པས་དེ་སྔ་འབྲི་ཆུ་འགག་གསུམ་གྱི་ལས་གྲྭར་ཞིབ་འཇུག་བྱེད་སྐབས་འབྲི་ཆུ་སོགས་བོད་མཐོ་སྒང་གི་ཆུ་གློག་སྔོག་སྤེལ་ལ་རང་བཞིན་གྱིས་ཞིབ་འཇུག་མི་བྱེད་ཀ་མེད་རེད།བོད་མཐོ་སྒང་ནི་འཛམ་གླིང་ཐོག་སྐྱེ་ཁམས་ཁོར་ཡུག་གཏོར་སྐྱོན་ཚབས་ཆེ་ཤོས་ཕོག་ཡུལ་གྱི་ས་ཁུལ་ཞིག་ཡིན།བོད་ཀྱི་གནད་དོན་ཐག་གཅོད་ཡོང་ཆེད་༸གོང་ས་ཏཱ་ལའི་བླ་མ་མཆོག་ནས་དབུ་མའི་ལམ་གྱི་དགོངས་འཆར་འདོན་གནང་མཛད་ཡོད།